У трохдзённых рэкалекцыях пад дэвізам “Будзь воля Твая!”, прыняло ўдзел адзінаццаць чалавек з Ліды і са Шчучына. Удзельнікі разам з а. Аляксандрам Махначом SP, адказным за піярскае душпастырства пакліканняў у Беларусі, разважалі над прысутнасцю Бога ў асабістым жыцці чалавека і даверы Ягонай волі. Акрамя тэарэтычнага зместу, кожны мог паразважаць над асабістымі адносінамі з Панам Богам на практыцы — падчас адарацыі Найсвяцейшага Сакраманту ці асабістай малітвы.